SL Uradni list Evropske unije C 233/18

Obvestilo, objavljeno v skladu s členom 27(4) Uredbe Sveta (ES) št. 1/2003 v zadevi COMP 37.749 Sporazum o sodelovanju Austrian Airlines/SAS

(2005/C 233/08)

(Besedilo velja za EGP)

1. Uvod

Komisija se lahko v skladu s členom 9 Uredbe Sveta (ES) 1/2003 (1) odloči – kadar namerava sprejeti odločbo, v kateri zahteva odpravo kršitve in da zadevna podjetja ponudijo zaveze, da bodo upoštevala skrbi, ki jih je v predhodni oceni izrazila Komisija – da se te zaveze spremenijo v zavezujoče za podjetja. Taka odločba se lahko sprejme za določeno obdobje in sklene, da ni več razlogov za ukrepanje s strani Komisije. V skladu s členom 27(4) iste Uredbe Komisija objavi kratek povzetek primera in glavno vsebino zavez. Zainteresirane tretje stranke lahko predložijo svoje pripombe v roku, ki ga določi Komisija.

2. Povzetek primera

Dne 30. decembra 1999 sta Scandinavian Airlines System (SAS) in Austrian Airlines (AuA) obvestili Komisijo o sporazumu o sodelovanju, da bi pridobili posamično izjemo v skladu s členom 5(1) Uredbe ES/3975/878, členom 81(3) in členom 53(3) Sporazuma EGP. Pogodbenici sta v skladu s sporazumom sodelovali na vseh letalskih progah po svetu s skupnim načrtovanjem redov letenja, koordiniranjem skupne cenovne politike, programi prog in storilnostjo. Najbolj dolgoročno sodelovanje se je razvilo med Avstrijo in skandinavskimi državami (Norveško, Švedsko in Dansko), kjer je skupni prometni sistem (JTS) veljal izključno za vse storitve letalskega prevoza in sta si zanj pogodbenici delili stroške in prihodke. V skladu s členom 5(3) Uredbe 3975/87 je dne 11. julija 2000 Komisija izdala obvestilo in povabila tretjo stranko, da predloži svoje pripombe v zvezi s sporazumom.

4. oktobra 2000 je Komisija izdala pismo, v katerem je izrazila resne dvome v zvezi z vplivom sporazuma na konkurenco. Zlasti skupni prometni sistem bi lahko preprečil konkurenco na bistvenem delu trga letalskih prevozov na relacijah med Avstrijo in skandinavskimi državami in omogočil, da se člen 81(3) Pogodbe ES ne uporablja predvsem na progah Dunaj-København in Dunaj-Stockholm.

Kot rezultat pisma, v katerem so bili izraženi resni dvomi, sta se pogodbenici odločili odzvati se na skrbi Komisije v zvezi z dvostranskim prometom in spremeniti sporazum o sodelovanju ter ga zamenjati z „omejenim sporazumom o sodelovanju“, in tudi sporazum o trženju in prodaji z dne 31. decembra 2001. Nov sporazum je vseboval izjemo celotnega sodelovanja v dvostranskem prometu med Avstrijo in skandinavskimi državami. Odzval se je na glavne skrbi v zvezi s konkurenco iz pisma, v katerem so bili izraženi resni dvomi. Vendar v praksi takšne rešitve ni bilo mogoče uveljaviti.

Kot rezultat nadaljnjih razprav s službami Komisije sta pogodbenici opustili izjemo in 24. oktobra 2002 sklenili „spremenjen sporazum o sodelovanju“. Nov sporazum ponovno predvideva sodelovanje na področju dvostranskega prometa med Avstrijo in skandinavskimi državami. V nasprotju s prvotno priglašenim sporazumom o sodelovanju „spremenjen sporazum o sodelovanju“ ne vodi k mešani družbi za dvostranski promet. Glavne značilnosti sporazuma so:

(a) Splošno veljavni standardi storitev

Storitve so določene za potnike na skupnih letih z izbranim partnerjem pod enakimi pogoji.

(b) Sodelovanje na skupnih letih in mrežno sodelovanje

Pogodbenici sta se skupaj odločili, da sporazum o skupnih letih vključuje vse svetovne lete iz tega sporazuma. Pogodbenici si prizadevata s svojo združeno mrežo izboljšati povezave in storilnost svoje mreže letov, da bi izboljšali povezave na domačem trgu in izven njega ter kar najbolj zmanjšali čakalno dobo potnikov pri prestopih v skupni mreži poletov. Uvedejo se lahko načela in pravila prometa prestopanja nad vozlišči pogodbenic.

(c) Koordinacija prevoznin in posebnih tarif

Pogodbenici razvijeta usklajeno cenovno politiko, koordinirata programe prog in storilnost. Prevoznine za letalski promet se izračunajo in porazdelijo med pogodbenicama, kot je določeno v sporazumu, ki se izvaja.

(d) Trženje in prodaja

Koordinacijo prodaje, ki temelji na politiki usklajene prodaje & trženja, izvaja zadeven domači prevoznik. Pogodbenici se strinjata s skupno vključitvijo v programe prodaje na domačem trgu zadevne pogodbenice. Pogodbenici se prav tako trudita omogočiti drugi pogodbenici storitve klicnega centra.

(e) Programi nagrajevanja (frequent flyer programs (FFP))

Pogodbenice so se vključile v sporazum FFP, ki dopušča članom FFP iz ene izmed pogodbenih držav, da si povečajo in vnovčijo število točk, ko potujejo z drugo pogodbenico.

Po mnenju pogodbenic jim bo spremenjen sporazum o sodelovanju omogočil dosego pomembne izboljšave pri izvajanju in porazdelitvi njihovih storitev, kar vodi k znatnemu zmanjševanju stroškov. Pogodbenice prav tako trdijo, da so se cene vozovnic med Københavnom in Dunajem zaradi povečanja učinkovitosti v obdobju med leti 2002 in 2004 znižale. Potrošnik ima prav tako lahko koristi od koordiniranih redov letenja, povečanega števila direktnih in prestopnih povezav, kontrole in drugih prednosti povezovanja.

Kljub dejstvu, da se je prvotna mešana družba zamenjala s sporazumom o zelo tesnem sodelovanju, spremenjen sporazum o sodelovanju še vedno zbuja glavne skrbi v zvezi s konkurenco na področju relacij med pari mest Dunaj — København in Dunaj — Stockholm. Glede na to, da je znaten del potnikov odvisen od uporabe direktnih letov in da na progi med Avstrijo in skandinavskimi državami ni zamenjav za direktne lete, sodelovanje med AuA in SAS lahko še naprej omejuje konkurenco, zlasti na škodo potnikov, ki so časovno omejeni. Dunaj — København sta edini par mest, v katerih sta obe pogodbenici delovali že pred sodelovanjem, torej je sodelovanje odpravilo dejansko konkurenco med pogodbenicama. Na ostalih progah sodelovanje odpravi le potencialno konkurenco. Prav tako predhodna tržna analiza ni pokazala, da bi se za to linijo zanimal kak drug prevoznik.

3. Glavna vsebina ponujenih zavez

Pogodbenici sta ob upoštevanju postopkov ponudili zaveze, da se bosta zavzemali za rešitev skrbi Komisije v zvezi s konkurenco. Naslednje je opis glavne vsebine teh zavez.

— Zaveze, ki se nanašajo na slote

Pogodbenice dajo novemu ponudniku na voljo število slotov za vzletanje in pristajanje:

— za lete med Dunajem in Københavnom: do dva (2) povratna leta na dan,

— za lete med Dunajem in Stockholmom: do dva (2) povratna leta na dan.

— Zaveze, ki se nanašajo na interlining

Pogodbenici se strinjata, da bosta delovali v okviru sporazuma IATA (Mednarodno združenje letalskih prevoznikov) MITA (Večstranski sporazum o medlinijskem prometu) z novim ponudnikom v primeru, da ta še ni vključen v obstoječi medlinijski sporazum. Medlinijski sporazum bo temeljil na obstoječih IATA načelih.

— Poseben dogovor o tarifah

Na prošnjo se bosta pogodbenici z novim ponudnikom vključili v poseben dogovor o tarifah pod pogojem, da del potovanja poteka po eni izmed omenjenih prog. Pogoji so primerljivi s pogoji, pod katerimi so sklenili sodelovanje s tretjimi nepovezanimi/drugimi povezanimi prevozniki v povezavi s tako progo.

— Zaveze, ki se nanašajo na program nagrajevanja

Na prošnjo pogodbenici dovolita novemu ponudniku sodelovanje v enem izmed njihovih programov nagrajevanja.

— Zmanjšanje pogostosti letov

Pogodbenici sta pripravljeni zamrzniti svoje dnevno število letov za določeno časovno obdobje.

— Zaveza pospeševati intermodalne storitve prevoza za potnike

Na prošnjo železniškega in kakega drugega prevozniškega podjetja na kopnem, ki deluje na območju med Avstrijo in Dansko/Švedsko/Norveško, se pogodbenici vključita v intermodalni sporazum, s katerim v svoje storitve vključita potniški zračni promet na območju katerega koli določenega para evropskih mest kot del načrta, ki vključuje prevozništvo s strani intermodalnega partnerja.

4. Povabilo za predložitev pripomb

Ob upoštevanju analize trga namerava Komisija izdati sklep skladno s èlenom 9(1) Uredbe (ES) št. 1/2003, s katero bodo ukrepi za izboljšanje stanja, ki so v polnem obsegu objavljeni na spletni strain generalne direkcije za konkurenco, postali obvezujoèi. Komisija v skladu s členom 27(4) Uredbe 1/2003 povabi zainteresirane tretje stranke, da predložijo svoje pripombe o predlaganih zavezah. Te pripombe morajo predložiti Komisiji najkasneje 1 mesec po dnevu te objave.

Pripombe se lahko pošlje Komisiji po elektronski pošti (Maria-Jose.Bicho@cec.eu.int) ali (Fabrizia.Benini@cec.eu.int), po faksu (faks. (32-2) 296 29 11) ali po pošti, pod sklicno številko COMP/37.749 sporazum o sodelovanju Austrian Airlines/SAS, na naslov:

European Commission Directorate-General for Competition, Antitrust Registry J-70 B-1049 Bruxelles/Brussel

Med poznejšimi postopki bo lahko potrebno ali primerno dati pogodbenicam z zavezami na voljo povzetek pripomb, ki sledijo objavi dokumenta o tržnih analizah. V zvezi s tem vas prosimo, da predstavite kakršne koli zaupne podatke ali poslovne skrivnosti. Upravičene prošnje se bodo upoštevale.

(1) Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, 4.1.2003, str. 1-25).